open-index/open-wikipedia-markdown huggingface dataset:
Agnosticisme

**Agnosticisme** (forma latinida de la parola elinica *αγνωστικισμός, agnostikismós*, de elinica* a-gnoein, no conose*) es la nom de un opina filosofial cual suposa ce la esiste o nonesiste de un esente alta o de un dio es nonconoseda o noncomprendable o nonimportante.

A la demanda "Esce Dio esiste?" agnosticisme responde no con "si" o "no", ma con "nonconosable", "nonrespondable" o "nonimportante". 

Agnosticisme es un ideolojia cual crede ce la conose umana es limitada a la mundo fisical. La metafisica e la idea sur la esiste o nonesiste de Dio es nonconosable e donce nonusosa.

Agnosticisme es diferente de ateisme car lo no nega la posiblia de la esiste de un prinsipe o de un esente plu alta.

## Etimolojia
Agnostica (de elinica antica ἀ- (a-), sinifiante 'sin', e γνῶσις (*gnōsis*) sinifiante 'conose') ia es usada par Thomas Henry Huxley en un parla de la Asosia Metafisical en 1869 per descrive sua filosofia, cual rejeta tota alegas de conose spirital o mistica.

La gidores temprana de la Eglesa ia usa la parola elinica *gnōsis* (conose) per descrive "conose spirital". Agnosticisme no debe es confusada con vides relijiosa oposante la move relijiosa antica de gnosticisme; Huxley ia usa la terma en un sensa plu larga e astrata. Huxley ia identifia agnosticisme no como un crede ma como un metodo de investiga setica basida sur atestas.

En anios resente, leteratur siensal consernante neurosiensa e psicolojia ia usa la parola per sinifia "nonconosable". En leteratur tecnical e de mercatiste, "agnostica" pote ance sinifia nondepende de alga parametres, pd "plataforma agnostica".
Ajetivo

Un **ajetivo** es un parola cual parteni a un clase de cual sua membros altera nomes. Un ajetivo spesifa la cualias de la nom a cual lo refere.

## Etimolojia
*Ajetivo* veni de la latina *(nōmen) adjectīvum* "(nom) ajuntada", un tradui prestada de la elinica antica ἐπίθετον (ὄνομα) *epítheton (ónoma)* "(nom) ajuntada". En la tradision gramatical latina e elinica, car la ajetivos ia es infletada per jenero, numero e caso como la nomes (un prosede nomida declina), los ia es considerada un suspesie de nom. La parola cual es nomida nomes ia es nomida *nomes sustantivo* (nōmen substantīvum).

## Defini
Jeneral, un ajetivo...
*apare en un formula nomin o como un predica de state,
*pote es intensida, e
*pote ave grados de compara e superioria.

Esemplos:
*La gato es **grande**.
*Nos no vole usa la auto **vea**.
*Me es multe **corajida**!
*El es plu **ajil** ca tu.

## Tipos
On ave alga tipos de ajetivos:
*ajetivo asoluta
*ajetivo verbal

Alga linguas no ave un categoria de ajetivos formal distinguida. En tal linguas, consetas de cualias es espresada o como nomes o como verbos.

## Acorda
En alga linguas, ajetivos altera sua forma per refleta la jenero, caso e cuantia de la nom cual los altera. Los es nomida acorda. Lo es comun en la forma de infletas a la fini de la parola, como en latina:
**puella bon*'a***  (xica bon, nominativa femin singular)
*''puellam bon'''am*** (xica bon, caso ojeto/acusativa femin singular)
**puer bon*'us*** (xico bon, nominativa masin singular)
*''pueri bon'''i*** (xicos bon, nominativa masin plural)

En la linguas celta, par contrasta, lenision de la consonante inisial marca la ajetivo con un nom fema singular, como en eres:
**buachaill *'m**aith''  (xico bon, masin)
*''girseach **mh**aith'' (xica bon, femin)

Un distingui es comun fa asi entre usa atribual e predicativa. En cuando los nunca acorda en elefen e sempre acorda en franses, en deutx los acorda sola cuando los es usada atribual, e en magiar los acorda sola cuando los es usada predicativa:
*''La bon (Ø) xicos.  La xicos es bon (Ø).''
*''Les bon**s** garçons. Les garçons sont bon**s**.''
*''Die brav**en** Jungen. Die Jungen sind brav (Ø).''
*''A jó (Ø) fiúk. A fiúk jó**k*'.*
Akbar la Grande

**Akbar**, Jalal ud-Din Muhammad (1542–1605), ia es la imperor mugul de Barat de pos 1556, cuando el ia segue sua padre Humaiun. El ia afirma gradal sua rena tra tota Barat. On regarda el como la plu grande de la imperores mugul, e la firmia e la sajia de sua governa ia gania a el la titulo de Gardor de Umania. El ia es un padron de la artes. Akbar ia afirma la tolera per la popla indu major, librinte los de alga impostas. El ia crea sua propre relijio ecletica real ("relijio divin"; urdu: *Din Illahi*), ia repara la sistem de imposta la imobilas, e ia fundi un sistem plu sentrida de controla political. El ia move tempora la capital mugul de Agra a la site nova visina Fatehpur Sikri (1569–85), e a Lahore (1585–99).

On crede ce Akbar, como ance sua madre e otra membros de sua familia, ia es muslimes suni hanafi. Sua dias temprana ia pasa en la fondo de un atmosfera en cual la emosias libraliste ia es corajida. De la sentenio 1, un numero de gidores en diversa partes de la pais ia adota un politica plu libraliste de tolera relijial, atentante coraji un armonia comunial entre la indus e la muslimes. Esta emosias ia es ante corajida para la instruis de santas popular como Guru Nanak, Kabir e Chaintanya e la strofes de la poesiste persian Hafez cual ia defende compatia umana e un punto de vista libraliste e ia influe en la politica de tolera de Akbar consernante relijio.
Al-Khawarizmi

**Al-Khwarizmi**,  (780?-850?), un matematiciste arabi, ia nase en Khwarizm (aora Khiva, Uzbecistan). Sua laboras a aljebra, aritmetica e listas astronomial ia avansa multe la pensa matematical. El ia es la person prima ci ia usa la espresa "al jabr" con sinifia matematical, de cual nos deriva la parola "aljebra". El ia introdui la calcula con dijitos arabi. La parola "algoritmo" (*khwarizmia* aora en arabi) es derivada de sua nom.

En la sentenio 12, la traduis latina de sua obra sur la numeros barati ia introdui la sistem numeral desimal a la mundo ueste. El es frecuente considerada un de la padres de aljebra. el ia revisa la Jeografia de Ptolomeo e ia scrive sur astronomia e astrolojia.

## Biografia
Poca detalias es conoseda con sertia. El ia nase en un familia farsi e Ibn al-Nadim ia dona sua loca de nase como Kwarezm en la Khosaran Grande (oji Khiva, rejion de Xorazm, Uzbecistan).

Muhammad ibn Jarir al-Tabari ia nara ce sua nom ia es Musá al-Khwārizmiyy al-Majūsiyy al-Quṭrubbaliyy (محمد بن موسى الخوارزميّ المجوسـيّ القطربّـليّ). La epiteto al-Qutrubbulli ta pote indica ce el ia pote veni de Qutrubbul, un distrito de cultiva de uvas prosima a Bagdad.

La libro Kitab al-Fihrist par al-Nadim inclui un biografia corta sur al-Khwarizmi junta a un lista de la libros cual el ia scrive. Al-Khwarizmi ia reali la plu parte de sua obra entre 813 e 833. A pos la concista muslim de Persia, Bagdad ia deveni la sentro per conose siensal e per comersia, e multe mercatores e siensistes de asta Xina e Barat ia viaja a esta site, como ia fa al-Khwarizmi. El ia labora en Bagdad como un erudita en la Casa de Sajia instituida par la califa al-Mamun, do el ia studia siensas e matematica, cual ia inclui la tradui de manoscritos siensal elinica e sanscrito.

## Contribuis
La contribuis de Al-Khwarizmi a matematica, jeografia, astronomia e cartografia ia institui la base de inova en aljebra e trigonometria. Sua prosimi a solve egalis cuadral e linial ia gida a aljebra.
Ahmed Shawqi

**Ahmed Shawqi** (1868-1932) ia es un poesiste e dramiste misri, ci ia introdui la epicas poesial en la leteratur arabi.

## Vive
El ia nase en un familia con radises curdi, *circassian* e elinica de sua padre e la radises misri de sua madre. Sua familia ia ave lias en la corte de la visre de Misre. A pos sua gradua de liseo, el ia vade a la scola de leges, oteninte un grado en tradui. Shawqi ia reseta un ofre de labora en la corte de la visre Abbas 2, ci ia es la visre de Misre. El ia aseta acel labora.

A pos un anio laborante en la corte de la visre, Shawqi ia es enviada a continua su studias de lege en la universias de Montpellier e Paris per tre anios. En cuando en Frans, el ia es multe influeda par la obras de la autores teatral, xef Molière e Racine. El ia reveni a Misre en 1894,  ia resta un membro importante de la cultur leteratural arabi asta ce la brites ia forsa sua esclui en Andalusia en 1914. Shawqi ia resta ala asta 1920, cuando el ia reveni a Misre. En 1927 el ia es reconoseda como *Amir al-Sho'araa*' (la prinse de la poesistes) par sua contribuis a la leteratur.

El ia vive sirca la palasio de la visre Abbas 2 en Saray El-Qobba asta sua esclui. A pos sua reveni, el ia construi un casa nova en Giza, cual a pos sua mori ia deveni sua museo.

## Lega
La labora de Shawqi pote es categorida en tre periodos xef en sua carera. La prima coaveni con la periodo en la cual el ia ave un ofisia en la corte de Khedive. La du inclui sua escluida en Espania. En esta periodo sua senti de nostaljia e de aliena ia dirije sua capasia poesia a la poesias patriota en Misre como ance la arabi. La parte tre ia aveni a pos sua reveni de la escluida, en la periodo en cual ia deveni consernada con la istoria de Egipte antica e islam. En esta periodo el ia scrive sua poesias relijial, lodante la profeta muslim Muhammad. 

### Presentas teatral

Shawqi ia es la prima en scrive dramas poesial en la leteratur arabi moderna. El ia scrive sinco trajedias:

* Majnun Laila 
* La mori de Cleopatra
* 'Antara
* Ali bek el-Kabeer
* Qambeez (Cambise 2), 1931

e du comedias:
* Es-Set Huda
* El-Bakhila

en ajunta a la obra en prosa: "laprinsesa de Andalusia".

### Poesia
* Esh-Shawqiyyat, sua obras eljeda, en cuatro volumes, 
* La Statos de la arabis e la Grande omes de islam, un poesia longa sur la istoria de islam.
* Naras poesias per enfantes, inspirada par la scrivor de fables Jean de La Fontaine.

## Prosa
El ia scrive capitulos de prosa, colieda su la nom de *La mercatos de oro*.

## Referes
**Glimpses of Ahmed Shawqi’s Life and Works*, *Egypt Magazine*, Issue No. 19-Fall 1999.
*Esat Ayyıldız, “Ahmet Şevki’nin Mısır İstiklalinin Müdafaası İçin Sömürge Yöneticisine Hitaben Nazmettiği Lâmiyye’sinin Tahlili”, *Arap Edebiyatında Vatan ve Bağımsızlık Mücadelesi,* ed. Ahmet Hamdi Can – İhsan Doğru (Ankara: Nobel Bilimsel Eserler, 2021), 1-26.

## Lias esterna
* Museo de Ahmed Shawqi en Qahira. 
* Monumento a Ahmed Shawqi en Villa Borghese, Roma.
Alah

**Alah** es la nom xef de la dio de Islam, sinifiante "la Dio". La cualia xef de Alah es sua unicia. La nom es usada a multe veses en la Curan.

## Etimolojia
La etimolojia de la parola Allah ia es discuteda par la filolojistes arabi clasica. Gramaticistes de la scola de Basra ia vide lo como formida "spontan" (*murtajal*) o como un forma definida de *lāh* (de la radis verbal *lyh* con la sinifia de "alta" o "ascondeda".

## Usa
### Alah Arabis premuslim
La varias rejional de la parola Alah aveni en enscrives pagan e cristian premuslim. Teorias diferente ia es proposada consernante la rol de Alah en la cultos politeiste premuslim. Alga autores ia sujesta ce la arabis politeiste ia usa la nom per refere a un dio creor o dio suprema de sua panteon. La parola ta pote es vaga en la relijio de Maca. Seguente un ipotese, cual data de Julius Wellhausen, Alah (la dio suprema de la federa tribal sirca Coraix) ua es un identifia cual ia santi la superioria de Hubal (la dio suprema de Coraix) sur la otra dios. An tal, on ave ance evidentia ce Alah e Hubal ia es du dios diferente. Seguente esta ipotese, la Caba ia es santida un a un dio suprema nomida Alah e a pos ia ospita la panteon de la Coraix pos sua concista de Maca, un sentenio ante la tempo de Muhammad. Alga enscrive pare indica la usa de Alah como un nom de un dio politeiste sentenios ante, ma on conose nada esata sur esta usa. Alga eruditas  ia sujesta ce Alah ta pote representa un dio creor distante ci ia es eclisida par dios plu local. On ave desacorda sur si Alah ia ave un rol xef en la culto relijiosa de Maca. On no conose un representa iconin de Alah. La nom de la padre de Muhammad, ʿAbd-Allāh, sinifia "sclavo de Alah".
Alaska

**Alaska** es un stato en la parte estrema norde-ueste de la Statos Unida de America. Lo es bordada a la este par Columbia Brites e Yukon (divides dirijal de Canada), sua parte la plu ueste es Isola Attu, a lo ave un frontera maral con Rusia a la ueste ultra la Streta Bering. A la norde es la Mar Txucotca e la Mar Beaufort – la partes sude de la Mar Artica. La Mar Pasifica es a la sude e sude-ueste.

Par area, lo es la stato la plu grande de la SUA e la numero sete de la divides sunasional de mundo. En ajunta, de la 50 Statos Unida, lo es la plu rara poplada e la numero tre de la min popladas; an tal, lo es clar la teritorio la plu poplada a norde de latitude 60° en America Norde: sua popla (de cual la Census Bureau de la SUA ia estima sua cuantia como 738 432 persones en 2015) es plu ca la cuatruple de la poplas combinada de Canada Norde e Calalitnunat. Sirca un dui de la abitores de Alaska abita en Anchorage, un area urban.

La economia de Alaska es dominada par la industrias de pexa, gas natural e petrolio, recursos de cual lo ave un abunda. Bases militar e turisme es ance un parte importante de la economia.

La Statos Unida ia compra Alaska de la Impero Rusce a 30 marto 1867 per 7,2 milion dolares SUA, a taso de sirca 2 sentimes per acre ($4,74/km²). La rejion ia pasa tra alga cambias dirijal ante deveni organizada como un teritorio a 11 maio 1912. On ia aseta lo como la stato 49 de la SUA a 3 janero 1959.

La site capital es Juneau.

## Etimolojia

La nom "Alaska" (rusce: Аляска *Aliaska*) ia es introduida en la periodo colonial rusce cuando on ia usa lo per refere a la penisola. Lo ia es derivada de un idiom aleut cual descrive metafor la tera xef de Alaska. Leteral, lo sinifia "ojeto a cual la ata de la mar es dirijeda".

## Poplas orijinal

Multe poplas orijinal ia ocupa Alaska tra miles de anios ante la ariva de popla european en la area. Studias de lingua e adn asi ia furni atestas per la coloni de America Norde par la ponte natural de Beringia.

La popla tlingit ia developa un sosia con un sistem matrilinal de desende e erita de propria en lo cual es oji Alaska sude-este, e ance en partes de Columbia Brites e Yukon. Ance en la sude-este ia es la popla haida, aora bon conoseda per sua artes unica. La popla tsimsian ia veni a Alaska de Columbia Brites en 1887, cuando Presidente Grover Cleveland ia permete ce los abita la Isola Annette e fundi la vila Metlakatla.

Tota tre de esta poplas, como ance otra poplas orijinal de la costa norde-ueste de la Mar Pasifica, ia sufri erutas de variola de la tarda de la sentenio 18 asta la media de la sentenio 19. La epidemicas la plu sever ia aveni en la desenios de 1830 e 1860, causante multe moris e turba sosial.
Albert Camus

**Albert Camus** (1913–1960) ia es un scrivor franses de jazairi. El ia nase en Mondovi, Jazair (alora un colonia franses) e ia es instruida a la Universia de Jazair. Pos la mori de sua padre en la Gera Mundal 1, la familia de Camus ia es povre e el ia susta se en sua studia par empleas diversa. Prima el ia labora en un compania de teatro e como un jornaliste.

Sua articles temprana *La lado erante e la lado coreta* ("L'Envers et l'endroit") e *La rituos de sposi* ("Noces") mostra la temas e la duplismes cual representa sua obras plu tarda. Sua novelas *La stranjer* ("L'Etranger"; 1942) e *La pesta* ("La Peste"; 1947) refere multe a esistentialisme en sua asentua de la asurdia e acasia de la vive. Sua otra obras inclui *La mito de Sisyphus* ("Le Mythe de Sisyphe") en 1943 e *La revoltor* ("L'Homme révolté") en 1951. La critica de Camus sur comunisme en esta libro ultima ia causa un disputa ferose con la filosofiste Jean-Paul Sartre.

El ia gania la premio Nobel per leteratur en 1957. La teatrales *La malcomprendeda* ("Le Malentendu") e *Caligula*, e la novela *La stranjer* (la studia de un om asurda en un mundo asurda), esplora aspetas diversa de *La bobo*, an cuando *La mito de Sisyphus* es un trata filosofial de la mesma conseta. Con *leteras a un ami deutx* ("Lettres à un ami allemand"), *La pesta*, la teatral *La state de aseja* (L'Etat de siège), e *La revoltor*, Camus ia move se a via de la stranjeri metafisical e ia comensa esplora la problem de la sufri e revolta umana.

*La om prima* es un novela autobiografial, racontada par pronom de person tre. El ia ajusta per la teatro obras par Buzzati, Calderan, Dostoevsky, Faulkner, Larivey, e Lope de Vega. *La cade* ("La Chute") es cisa la obra la plu matur de Camus; lo segue un colie de naretas *La escluida e la rena* ("L'Exil et le royaume").

Camus ia mori lamentable en un colide de veculos en 1960.
Albert Einstein

**Albert Einstein** (*14 marto 1876 en Ulm/Deutxland, † 18 april 1955 en Princeton, SUA) ia es un de la fisicistes la plu importante de la sentenio 20.

Sua laboras la plu importante es la Teorias de relativia: la varia spesial de 1905 e la varia jeneral de 1916.

El ia labora ance a la teoria cuantal. En 1921 el ia reseta la Premio Nobel per sua laboras supra la efeto fotoeletrical.

Einstein ia atenta uni la fisica intera en un teoria unida de campos, ma no ia susede. Esta problem es ancora no solveda oji.

Einstein ia es ance un promovor de pas. Pos la descovre de la fision nucleal par *Otto Hahn* en 1938, la mundo ia vive su la menasa posible de armas nucleal. En 1939, Einstein ia suscrive un letera a Franklin D. Roosevelt, presidente de la SUA, cual ia averti sur la risca ce otra nasiones va developa tal armas. Par esta causa la SUA ia comensa un program de developa sua propre bomba nucleal. Einstein no ia partisipa en esta labora. Pos la esplode de la bomba nucleal a 6 agosto 1945 en Hiroxima, Einstein ia suporta un supravide internasional de tal armas.
Albert Speer

**Berthold Konrad Hermann Albert Speer** (19 marto 1905 – 1 setembre 1981) ia es un arcitetor deutx ci ia es la ministro de la Reich de Armas e Gera per Deutxland Nazi en la Gera Mundal Du.

Speer ia uni a la Partito Nazi en 1931, comensante un carera political e governal cual ia dura des-cuatro anios. Sua capasias arcitetal ia fa el plu importante en la Partito e ia deveni membro de la ronda interna de Hitler. Hitler ia instrui el per desinia e construi strutures incluinte la Canseloreria de la Reich e la *Zeppelinfeld* en Nuremberg do la asemblas de la Partito ia aveni. Speer ance ia fa projetas per reconstrui Berlin en un model grande, con construidas enorme, bolevares larga e un sistem de transporta reorganizada.

En febrero 1942, Hitler ia nomi el Ministro de la Reich de Armas e Gera. El ia es selebrada per fa un "miracle de armas" en cual la produi de gera deutx ia aumenta dramosa; esta *miracle* ia para en state de 1943 par causa de la prima bombarda aliada de 1943.

A pos la gera, el ia es litigada en Nuremberg e condenada a 20 anios en prison per sua rol en la governa nazi, xef par la usa de labora forsada. An pos diversa atentas de gania libri temprana, el ia servi sua condena completa, la plu parte de lo en la prison de Spandau, en Berlin ueste. Seguente sua libri en 1966, Speer ia publica du obras autobiografial: En la Reich Tre e Spandau: La Jornales Personal Secreta, detaliante sua relata personal con Hitler e furninte la lejores e istoristes un perspetiva unica sur la obras de la nazisme. A pos el ia scrive un libro tre, Infiltra, sur la SS. Speer ia mori de un ataca serebral en 1981 cuando el ia visita London.
Alfa Centauri

**Alfa Centauri** o **Alfa de Sentauro** (α Centauri, α Cen) es la sistem stelal la plu prosima a nosa sistem solal, con distantia de 4,37 anios de lus (sirca 4,13×1013 km, o 277 600 UA) de la Sol. Lo es en Sentauro, un constela de la sielo sude.

Lo es composada de tre stelas: *α Cen A* e *α Cen B*, cual formi la stela binaria *α Cen AB* (ance nomida Rigil Kentaurus), e un nana roja peti e nonbriliante, *α Cen C*, comun nomida *[[Proxima Centauri]]*, cual es laxe gravital liada e orbita la otra du a distantia de sirca 13 000 UA (0,21 anios de lus). Proxima es la stela la plu prosima a la Sol, con distantia de 4,22 anios de lus.

A la oios nuda, la du composantes xef aspeta como sola un punto de lus con brilia parente de -0.27, forminte la stela la plu briliante en la constela Sentauro, e la stela tre de la plu briliantes de la sielo notal, pos sola Sirio e Canopo.

*α Cen A* ave 1,1 veses de la masa e 1,519 veses de la luminosia de la Sol. *α Cen B* es plu peti e plu fria, con 0,907 veses de la masa de la Sol e 0,445 veses de sua luminosia. La duple pasa 79,91 anios en orbita sua sentro comun, e en acel tempo la distantia entre los varia de cuasi la distantia entre Pluto e la Sol (35,6 UA) asta lo entre Saturno e la Sol (11,2 UA).

Proxima es a la distantia pico plu peti de 4,24 anios de lus de la Sol, tal ce lo es la stela la plu prosima a la Sol, an si on no pote vide lo par oios nuda. La distantia entre Proxima e *α Cen AB* es sirca 13 000 unias astronomial (0,21 anios de lus), egal a sirca 430 veses de la grandia de orbita de Netuno. En 2016, on ia descovre *Proxima Centauri b*, un esoplaneta con grandia simil a la Tera en la zona abitable de Proxima.
Ajiografia

La **ajiografia** es la studia istorial de la vives de la santas.

La ajiografias cristian es sentrida en la vives e la miracles de la omes e femas santida par la Eglesa Catolica roman, la Comunia Anglican, la Eglesa Ortodox Este e la Eglesa de la Este. Ance otra relijios como budisme, induisme, islam, sicisme e jainisme crea e manteni testos ajiografial sur santas, gurus e otra individuas sur cual on crede ce los ia ave potia santa.

## Developa
Ajigrafia ia es un jenero leteratural importante en la eglesa cristian temprana, furninte alga informa istorial junta a naras e lejendas inspirante. Un nara ajiografial de un santa pote es un biografia (*vita*), un descrive de la atas e/o miracles de la santa, un nara de la martiria de la santa (*passio*) o un combina de estas.

La jenero de la vives de santas ia apare un en la Impero Roman cuando lejendas sur martires cristian ia es rejistrada. La datas de sua moris ia forma la base de la martirolojias. En la sentenio 4, ia esiste tre tipos xef de catalogos de vives de santas:

* menaion  (elinica μηναῖον, menaion sinifiante "mensal"): biografias de santas per leje en la sermones;
* synaxarion ("alga cual colie", en elinica συναξάριον, de σύναξις, synaxis i.e. "asembla", "colie"), o un varia corta de la vives de santa, ordinada par datas;
* paterikon ("acel de la Padres"; en elinica πατερικόν; en elinica e latina pater sinifia "padre"), o biografia de santas spesifada, elejeda par la compilor de la catalogo.

## Etimologia
La parola "ajiografia" veni de la elinica ἅγιος, «santa», e γραφή, «scrive».

## Bibliografia
* Heffernan, Thomas J.  *Sacred Biography: Saints and Their Biographers in the Middle Ages.*  Oxford, 1992.
* Mariković, Ana and Vedriš, Trpimir eds. *Identity and alterity in Hagiography and the Cult of Saints* (Bibliotheca Hagiotheca, Series Colloquia 1). Zagreb: Hagiotheca, 2010.
* Vauchez, André, *La sainteté en Occident aux derniers siècles du Moyen Âge (1198-1431)* (*BEFAR*, 241). Rome, 1981. [Engl. transl.: *Sainthood in the Later Middle Ages*. Cambridge, 1987; Ital. transl.: *La santità nel Medioevo*. Bologna, 1989].
Al Gore

**Albert Arnold Gore II**, conoseda como Al Gore, ia nase a 31 marte 1948. El ia es la vispresidente de la Statos Unida de America de 1993 asta 2001, servinte su presidente Bill Clinton. Gore ia servi ance en la Casa de Representores de la SUA (Salon basa) de 1977 a 1985, e en la Senato de la SUA (Salon alta) de 1985 asta 1993, representante la stato Tennessee. El ia aspira la presidentia en la vota de 2000.  El ia gania la majoria de votas, ma ia perde ultima la compete a la aspiror de la parte republiciste, George W. Bush par deside de la Corte Suprema de la SUA.

## Ambientisme
Gore ia es envolveda con temas ambiental de 1976, cuando como un congresor nova, ia fa la "escutas un en la Congresa sur la cambia de clima, e ia cosponsori escutas sur dejetadas nosiva e caldi global. El ia continua parlante sur la tema tra la desenio de 1980 e es ancora comun en la comunia ambientiste. El es conoseda como un de la *Atari Democrats*, plu nomida la "Verde de la Democratas, politicistes ci vide temas xef como la aira limpa, la acua limpia e la caldi global como clave per vinses futur de sua partito".

Gore es un ativiste famosa sur la ambiente. Per sua laboras, el ia reseta la Premio Nobel de Pas en 2007, con la *Intergovernmental Panel on Climate Change* ("La comite intergovernal sur cambia de clima"). El ia produi e ata en un filma atestante sur caldi global, An Inconvenient Truth ("Un veria nonoportun"). En 2007, Gore ia organiza la conserta beneficante a 7 julio per consensia de caldi global, Live Earth ("Tera direta").
Alfabeta

Un **alfabeta** es un sistem de scrive en cual la simboles – nomida leteras – representa la sonas de un lingua, en loca de representa direta la parola intera, un idea o otra ojeto. La parola veni de la nomes elinica per la du leteras prima de la alfabeta elinica – alfa e beta – e de la nomes en la alfabeta fenisia – alef e beth (la bove e la casa).

On ave fundal cuatro formas de alfabetas:

# Silabarios, o alfabetas silabal, en cual la leteras representa silabas – juntas de consonantes e vocales cual es mesma pronunsiable.  Esemplos inclui katakana e hiragana per japanes, e la alfabeta de la tsalagis de America Norde.
# Abjades, o alfabetas consonantal, en cual sola la consonantes es scriveda. Esemplos inclui la alfabetas de la fenisias antica, e ance la alfabetas per ivri e arabi. La nom *abjad* deriva dede la nomes de la du leteras prima de la alfabeta arabi.
# Abugidas, o alfabetas cuasi-completa: La alfabetas de Asia sude e sude-este es derivada de la alfabeta brami. La simboles major es consonantal, ma la vocales es jeneral representada par cambias minor de la consonantes o par simboles peti ajuntada a la consonantes. La nom *abugida* es de la parola en la itiopian (*geez*, un lingua de Etiopia) per sua alfabeta.
# Alfabetas completa, cual ave leteras individua per consonantes e vocales. La plu de alfabetas aora usada es alfabetas completa, incluinte la alfabeta latina, la alfabeta cirilica e la alfabeta per corean, nomida la hangul.
Alfabeta Fonetical Internasional

[ˈliŋ.gwa ˈfraŋ.ka ˈno.va]
"lingua franca nova" en AFI 

La **Alfabeta Fonetical Internasional** (AFI) es un sistem de sinias fonetical. Lo ave la alfabeta roman como funda. La Asosia Internasional de Fonetica ia crea lo per ave un modo normal de representa la sonas de la linguas parlada.

La prinsipe jeneral de la AFI es furni un simbol per cada sona distinguida. Como resulta, la AFI no usa combinas de leteras si on no pote regarda la sona representada como du o plu multe sonas ordinada.  Ance, costumal, la AFI no ave leteras diferente per du sonas, si no lingua conoseda fa un distingui entre los.  Lo no usa leteras per representa sonas multiple, como la "x" engles representa la grupo de consonantes [ks].  Plu, no leteras de la AFI ave valuas sonal cual depende de la situa, como la "c" engles (e de la majoria de otra linguas european).

La simboles de la AFI es 107 leteras per consonantes e vocales, 31 sinietas per spesifa plu acel sonas, e 19 sinias suprasesional per indica la cualias de longia, asentua e tono.

A su es tables de la simboles la plu comun:

{| class="{{{class| }" style="{{#if:{{{caption|def }|border: 1px solid #a2a9b1; background: #f8f9fa; padding: 0.2em;  {{{style| }"
|-
|

## Vide ance
* Tono
* Clica
* Fonetica
Alfabeta devanagari

**Devanagari** (देवनागरी) es la sistem de scrive per la hindi, sanscrito, e alga otra linguas. Orijinal lo ia es un sistem de silabas, donce per esemplo la letera corespondente a *v* (&#2357;) es vera la silaba 'va'. Normal, la leteras cual formi un parola es juntada con un linia orizonal a supra la leteras, ma on ave ance alga leteras cual rompe la linia. Un de la simboles de devanagari la plu famosa es ॐ (la Om o Aum).

## Vocales

## Consonantes
Alfabeta goto

La **alfabeta goto** es un sistem de scrive creada par Wulfila, e usada sola per scrive la lingua goto antica. Ante la crea de la alfabeta goto, lo es posible ce goto ia es scriveda usante runas. Wulfila ia usa sua alfabeta per tradui la Biblia a goto. La plu de leteras es derivada de la alfabeta elinica, con alga de la alfabeta latina e la alfabeta de runas. La nomes de la leteras veni clar de la nomes usada en la alfabeta de runas.

## Orijina
On crede ce Ulfias ia eleje evita la usa de la alfabeta runal per sua ojeto, car lo ia es liada a la crede pagan. Ance, un alfabeta basida en elinica ia aida integra la nasion goto a la cultur elinica-roman de sirca la Mar Negra.

## Pronunsia

::1 ante h, ƕ, r - /a/, /u/ es longa
::2 ante h, ƕ, r - /ai/, /au/ es corta

::1 b, d, g deveni  /β/, /ð/, /ɣ/ pos vocales, ante un sona vosida
::2 g deveni /x/ pos un vocal, ante un sona nonvosida
::3 gk es pronunsiada /ŋk/; gg es pronunsiada /ŋɡʷ/.

## Referes
* Cercignani, Fausto, *The Elaboration of the Gothic Alphabet and Orthography*, in “Indogermanische Forschungen”, 93, 1988, pp.&nbsp;168–185.
* Dietrich, Franz (1862). *Über die Aussprache des Gotischen Wärend der Zeit seines Bestehens*. Marburg: N. G. Elwert'sche Universitätsbuchhandlung.
* Friesen, Otto von (1915). "Gotische Schrift" in Hoops, J. *Reallexikon der germanischen Altertumskunde, Bd. II*. pp.&nbsp;306–310. Strassburg: Karl J. Trübner.
* Haarmann, Harald (1991). *Universalgeschichte der Schrift*. Frankfurt: Campus.
* Jensen, Hans (1969). *Die Schrift in Vergangenheit und Gegenwart*. Berlin: Deutscher Verlag der Wissenschaften.
* Kirchhoff, Adolf (1854). *Das gothische Runenalphabet*. Berlin: Wilhelm Hertz.
* Weingärtner, Wilhelm (1858). *Die Aussprache des Gotischen zur Zeit Ulfilas*. Leipzig: T. O. Weigel.
* Zacher, Julius (1855). *Das gothische Alphabet Vulvilas und das Runenalphabet*. Leipzig: F. A. Brockhaus.
Alfabeta elinica

La **alfabeta elinica** ia es usada de la sentenio nove aec. Lo es un varia de la alfabeta fenisia, cambiante alga de la consonantes a vocales, e es la alfabeta prima completa. La alfabeta elinica es la fonte de la alfabetas latina, goto, cirilica e otras. Otra ca la usa de lo per scrive la lingua elinica, en sua formas antica e morderna, la alfabeta elinica es oji usada como un fonte de eticetas e simboles tecnical en multe dominas de matematica, siensa e otra campos.

En la formas clasica e moderna de lo, la alfabeta ave 24 leteras, comensa con alfa e fini con omega. Como latina e cirilica, elinica ia ave prima sola un forma per letera; lo ia developa la distingui entre leteras major e minor en paralel con latina en la eda moderna.

La sonas e transcrives normal de alga de la leteras difere entre la usa elinica antica e elinica moderna car la pronunsia de elinica ia cambia sinifiosa entre la sentenio 5 aec e oji. Elinica moderna e antica usa sinietas diferente. La ortografia tradisional, cual es usada per elinica antica e a veses per elinica moderna, ave multe sinietas; per esemplo, sinietas per asentua de tono ("politonal"), la sinietas de respira per la presentia e asentia de la sona inisial /h/, e la iota suindise per la sona final istorial /i/. En spele normal e moderna de elinica, ortografia ia es simplida a un sistem monotonal cual usa sola du sinietas: la sinieta agu e la dierese.

## Leteras

### Sonas
En elinica antica e moderna, la leteras de la alfabeta elinica ave asosias relativa stable e coerente entre simboles e sonas, cual fa ce la pronunsia de paroles es jeneral predisable. La spele de elinica antica ia es jeneral prosima a fonemal. Per alga leteras, sonas difere entre elinica antica e moderna, car la pronunsia de los ia segue un serie de moves fonolojial cual ia afeta la lingua en la pasos posclasica de lo.

En leteras consonantal, tota la leteras cual ia indica consonantes esplodente con vose (/b, d, g/) e esplodentes espirada (/pʰ, tʰ, kʰ/) en elinica antica es fricantes en elinica moderna. La corespondes es a su:

En la simboles vocal, la sonas de elinica moderna refleta la simpli estrema de la sistem de vocal de elinica posclasica; multiple fonemes vocal, cual ia es pasada separada, ia fusa a en un cuantia multe plu peti de vocales. Esta fa ce alga grupos de vocales indica oji la mesma sonas. La ortografia de elinica moderna reteni la spele istorial en la plu de esta casos. Par causa de esta, la spele de parolas en elinica moderna no es comun predisable par sola la pronunsia, en cuando la pronunsia es comun coerente e predisable par sola la spele.

La leteras vocal e digrames seguente es envolveda en la fusas:

Otra formas usada en elinica moderne:

Parlores de elinica moderna usa tipal la mesma sonas moderna cuando los leje elinica de tota la pasos istorial. En otra paises, studiantes de elinica antica pote usa un diversia de aprosimis normal de la sistem istorial de sona cuando los pronunsia elinica antica.

Per usa la alfabeta elinica per scrive elefen, on debe usa alga pronunsias antica e alga usos nova de leteras:
Alfred Adler

**Alfred Adler** ia nase en la suburbes de Wien en Osteraic a 7 febrero 1870, la enfante tre, la fio du, de un mercator iudi de gran e sua sposa. Cuando un enfante, Alfred ia developa racite, cual ia preveni el de pasea asta cuando el ia ave cuatro anios. A sinco anios, el ia mori cuasi de pneumonia. A esta eda, el ia deside deveni un dotor medical.

Alfred ia es un studiante promedia, e ia prefere jua a estra plu ca es prisonida en scola. El ia es estrovertida, popular e ativa, e ia es reconoseda per sua atentas a suprapasa sua frate plu vea, Sigmund.

El ia reseta sua diploma medical de la Universia de Wien en 1895. En sua anios a universia, el ia deveni juntada a un grupo de studiantes sosialiste, entre ci el ia trova sua sposa futur, Raissa Timofeyewna Epstein. Raissa ia es un inteletosa e un ativiste sosial ci ia veni de Rusia per studia en Wien. Los ia sposi en 1897 e ia ave ultima cuatro enfantes, de ci du ia deveni psiciatristes.

El ia comensa sua carera medical como un oftalmolojiste, ma ia cambia pronto a un pratica jeneral, e ia fundi sua ofisia en la parte de Wien de la clase basa, fasante la Prater, un combina de un parce divertinte e un sirco. Sua clientes ia inclui persones de la sirco, e alga ia sujesta (Furtmuller, 1965) ce la fortias e debilias noncomun de la presentores ia condui el a sua comprendes de la compensa de la inferiorias organal.

Plu tarda, Adler ia dirije se a psiciatria, e en 1907 el ia es invitada per junta se a la grupo de discute de Sigmund Freud. Pos la scrive de articles sur la inferioria organal, cual ia acorda bon con la ideas de Freud, el ia scrive un article sur la instinto de ataca, cual Freud no ia aproba, e alora un article sur la senti de inferioria en enfantes, cual ia sujesta ce la instinto sesal debe es plu metaforal ca leteral.

An si Freud ia nomi Adler la presidente de la Asosia Analisal de Wien e la coeditor de la jornal de novas de la organiza, Adler no ia para sua criticas. Un debate entre la suportores de Adler e los de Freud ia es organizada, ma la resulta ia es ce Adler e nove otra membros de la organiza ia resinia per fundi la Asosia per Psicoanalise Libre en 1911. Esta organiza ia deveni la Asosia per Psicolojia Individua en la anio seguente.

En la Gera Mundal 1, Adler ia es un mediciste en la armada de Osteraic, prima a la frontera Rusce, e plu tarda a un ospital per enfantes. El mesma ia vide la dana cual la gera fa, e sua pensas ia verje plu a la conseta de interesa sosial. El crede ce, si umanas ta supravive, los debe cambia sua modos!

Pos la gera, el ia es envolveda en projetas diversa, incluinte clinicas juntada a scolas de stato e la instrui de instruores. En 1926, el ia vade a la Statos Unida per presenta lesones, e ultima el ia aseta un posto a la Universia de Medica de Long Island. En 1934, el e sua familia ia parti de Wien per sempre. A 28 maio 1937, entre un serie de lesones a la Universia de Aberdeen, el ia mori de un ataca de cor.

## Lias esterna
* Wikimedia Commons – fotos de stradas e canales
Alfred G. Gilman

**Alfred G Gilman** (1941-2015) ia es un farmacolojiste american, ci ia gania la premio Nobel de fisiolojia o medica en 1994 per sua rexerca sur biolojia moleculal, compartinte la premio con Martin Rodbell, un biocimiciste american.

Gilman ia nase en New Haven, Connecticut, SUA. Sua rexerca ia consentra a la modo en cual selulas de nervo, glande e otra tesedas intercomunica par secrete ormones o otra materias cual condui como sinias cimical.

Gilman ia identifia la protena cual junta se a moleculas selulal spesifada per envia la mesaje produinte la ativia cimical en la selula.
Gilman e sua colaborores plu tarda ia isoli un protena, protena G, cual regula la metaboli de selula, controla la divide de selula, e aida la envia de sensas de odor, sabor e vide longo la selulas de nervo.
Alfabeta ivri

La **alfabeta ivri** es la alfabeta usada per scrive la lingua ivri, no sola ivri moderna (un de la linguas ofisial de Israel) ma ance ivri vea (la ivri usada en la Tenah). Ance la ides (un lingua germanica) e a alga veses la ladino (un lingua roman) es scriveda con la alfabeta ivri. La leteras es lejeda de destra a sinistra. 

## Ivri

;Consonantes

Alga consonantes ave du formas. En la table a su, la forma sinistra es la letera final cual es usada sola a la fini de un parola, donce a la sinistra. Esta forma es nomida *sofit*. Per esemplo, la letera *k* a la fini es *kaf sofit* (&#x5da;). 

Alga consonantes ave du sonas: un sona dur (plodentes como *p*) e un sona suave (fricantes como *f*). Si un letera ave un sona dur, donce el es scriveda con un punto en la media, un *dagesh*, cual manca sempre a la sona suave a tota tempo. A alga veses, un sona suave es scriveda con un linia corta supra la letera, un *rafe*. Donce, esta leteras ave tre formas:

# ב per ambos /b/ e /v/
# בּ es con *dagesh* per /b/ 
# בֿ es con *rafe* per /v/

; Vocales

La alfabeta ivri orijinal no ia ave vocales. Plu tarda, alga consonantes ia deveni usada per indica vocales ance. Esta consonantes es nomida con la terma latina *mater lectionis*. Aora la vocales es scriveda como sinietas (puntos e linias) su la leteras. Esta sinias es nomida *nikud* (נִקּוּד) e los es scriveda su la consonante ante la vocal.

## Ides
Ides usa la alfabeta ivri en forma simplida: lo no ave la sinietas (como *nikud, dagesh* e *rafe*) e lo usa sola 22 consonantes. A veses, la nomes de leteras ides difere un poca.

;Consonantes

La ides ia simpli la alfabeta ivri. La alfabeta ivri ofre plu leteras per un sona. Per esemplo, la /s/ es scriveda con cuatro leteras diferente (ש / שׂ / ס / ת). En la pasada, la leteras diferente ia ave ance sonas diferente, ma tra la anios la diferes ia desapare. Min sonas ia resta. La ides ia eleje un letera per cada sona restante e no ia nesesa plu la otra leteras. Sola la parolas de orijina semita es scriveda con sua leteras orijinal. Parlores ides pote leje la leteras ivri restante sin problemes.

;Vocales

La difere la plu grande entre ides e ivri es la vocales. En ides, la vocales es leteras e no plu *nikud*. La leteras es derivada de *nikud* ma los no es scriveda como la puntos e linias su e supra la consonantes. Asi es la table de vocales en ides:

A multe veses nos pote, si nos vole, simpli la leteras — an si esta pare rompe la regulas:
* La *khirik yud* en la parola "yidish" (ייִדיש) pote es scriveda como *yud* (יידיש) car asi no confusa entre la leteras **<big>ייִ</big>** e **<big>ײ</big>** per /ey/ es posible. Per "eidish" la parola ia debe comensa con un *alef* (איידיש). 
* la sona /uv/ es scriveda como **<big>וּװ</big>** (vide regulas) e par abitua nos scrive ance **<big>װוּ</big>** per /vu/, an si no *vov* segue la *vov dagesh*.
Alfred Nobel

**Alfred Nobel** es un injenior e cimiciste svensce ci ia mori en 1896. El ia inventa dinamite en 1867. En sua atesta final, el ia demanda ce on soma tota la ricia cual el ia reseta de esta inventa e dedica lo a un premio nova cual va porta sua nom.

Alfred Nobel ia nase a 24 otobre 1833 en la site Stockholm, la capital de Sveria. Sua padre Emanuel Nobel ia labora en la construi e repara de bombas marinal. Alfred e sua tre frates ia aprende multe cuando sua padre ia trae la enseniores la plu bon en cimica, fisica, e linguistica e leteratur. A des-sinco anios, el ia sabe parla svensce, rusce, franses, engles e deutx!

Sua padre ia fundi un fabriceria prosima a Stockholm per produi nitrogliserin, un materia multe esplodente. Ma la fabriceria ia esplode en 1864, matante sua frateta Emil e cuatro otra persones.

Alfred ia inventa dinamite en 1866, ganiante un patente per lo. Esta ia es multe comprada per usas construal, escaval e militar. E tal la usa de dinamite ia sperde tra la mundo. Alfred ia construi deses de fabricerias en dudes paises, deveninte estrema rica.

Final, Alfred ia es triste car sua inventa pote cisa trae miseria e moria a persones. El ia deside dona premios per felisi la poplas.

A 10 desembre 1896, Nobel ia mori isolida en San Remo, Italia. El ia lasa un ricia vasta de 30 milion cronas.

En sua atesta final, el ia dedica la plu de sua ricia a projetas vantajinte, de cual on va divide la profitas entre 5 premios. La ganiores reseta la premio pos aida multe la mundo en medica o fisiolojia, fisica, cimica, leteratur e pas de mundo.
Alhambra

La **Alhambra** es un palasio e fortres locada en Granada, Andalusia, Espania. Lo ia es construida como un fortres peti en 889 sur la restas de un fortres roman, e ia es iniorada asta cuando sua ruinas ia es renovida e reconstruida en la media de la sentenio 13 par la amir moro Mohammed ben Al-Ahmar de la Amiria de Granada, ci ia construi sua palasio e murones corente. Lo ia es convertida a un palasio real par Yusuf 1, sultan de Granada. Pos la fini de la Reconcista cristian en 1492, la loca ia deveni la corte real de Fernando e Isabel, e la palasios ia es partal cambiada seguente referes de la Renase. En 1526 Carlo 1 ia comanda un palasio de la Renase, cual no ia es finida par causa de la rebela de la moriscos en Granada.

La flori tarda de palasios muslim de la Alhambra ia es construida per la amires muslim ultima en Espania en la declina de la dinastia Nasri ci ia es sujetos de la res cristian de Castelia. A pos es nonreparada per multe sentenios, la construidas ocupada par ocupores nonlegal, la Alhambra ia es redescovreda a pos la defeta de Napoleon, ci ia destrui partal la loca. La redescovredas ia es fada par la erudita brites e otra viajores romantica de Europa norde. Lo es un de la atrae per turistes xef de Espania, esibinte la arciteta muslim plu conoseda e plu importante de la pais, junta a la construida cristian tarda de la sentenio 16. Lo es un Loca de Erita Mundal de la UNESCO e un inspira per multe cantas e naras.
Ali

La imam **Ali ibn Abu Talib** (arabi علي بن أﺑﻲ طالب; ʿAlī ibn Abī Ṭālib, 17 marto 599 – 27 janero 661) ia es la cusin e fio par sposi de la profeta de Islam, Muhammed, e ia rena de 656 a 661 supra la impero de Raxidun (la cuatro renores pos la profeta). Muslimes xia respeta spesial Ali como la imam prima e regarda el e sua desendentes como la califas vera seguente Muhammed.

El es reputada per sua corajia, justia, eremitia e dises saja. Ali es importante per la sunis e la xias, political e spirital. La fontes biografial diversa sur Ali e frecuente prejudosa seguente la linias setal, mas los acorda ce el ia es un muslim relijiosa, dedicada a la causa de islam e un gidor justa en acorda con la Curan e la suna. En cuando la sunis considera Ali la califa cuatro de la Raxidun, la xias vide lo como la imam un pos Muhamad par causa de sua interprete de la avenis en Ghadir Khumm. La xias ance crede ce Ali e otra imames xia (tota los de la familia de Muhamad) es la seguores coreta de Muhamad. Esta desacorda ia divide la comunia muslim en la ramos suni e xia.

## Lias esterna
* Dises saja de Imam Ali
Alia de Xicas Deutx

La **Alia de Xicas Deutx** (deutx: *Bund Deutscher Mädel*) ia es la ala de xicas de la Hitlerjugend, la promove joven de la Partito Nazi. Lo ia es la sola organiza legal en Deutxland Nazi.

Prima, la Alia ia ave du partes: la *Jungmädel*, o Alia de Xicas Joven, per xicas de 10 a 14 anios, e la Alia propre, per xicas de 14 a 18 anios. En 1938, un parte tre ia es introduida, la Sosia de Fide e Belia (BDM-Werk Glaube und Schönheit), cual ia es nonobligante e abrida a xicas de 17 a 21 anios.

Con la sede a Deutxland Nazi en 1945, la organiza ia sesa esiste. En 10 otobre 1945, lo ia es deslegalida par la Comite de Controla Aliada como ance otra organizas de la Partito Nazi. Su la Parte 86 de la Codigo Criminal Deutx, la *Hitlerjugend* es un "organiza nonconstitual" e la distribui o usa publica de sua simboles, estra con intendes de rexerca o de instrui, no es permeteda.
Aliki Vougiouklaki

**Aliki Stamatina Vougiouklaki** (nom orijinal: *Αλίκη Σταματίνα Βουγιουκλάκη*); 20 julio 1934 – 23 julio 1996) ia es un ator fema elinica, conoseda per sua filmas e teatrales, e un produor fem teatral.

## Biografia
El ia nase en Marousi. Fia de Emmy Koumoundourou e Ioannis Vougiouklakis, ci ia es la governor xef de Arcadia en la Peloponeso en la gera e ia es esecutada par la organiza de resistente ELAS como colaboror. El ia ave du frates Takis Vougiouklakis (dirijor de filma) e Antonis (arcitetor).

Como studiante, el ia partisipa en presentas teatral cual ia gida el a sua carera como ator fema. En 1952, el ia ave un intervisa pratical per la Teatro Nasional de Elas, ia pasa la esaminas e ia comensa atende la clases. El ia gradua 3 anios a pos.

## Carera
Sua rol dramal un ia es en "La malada imajinal", par Molière, en 1953 en cuando sua prima filma ia es en 1954, nomida La mus peti. El ia apare en 42 filmas, la majoria musicales, programes de televisa e produis dramal. El ia costela con Dimitris Papamichail en plu de sua filmas e en un numero de obras dramal.

El ia reseta la premio per rol fem gidor en la Carnaval de Sinema Elinica en Thessaloniki en 1960 par sua rol en Mantalena en cuando la filma *Ipolochagos Natassa* (1970) es la susede la plu grande en la sinema elinica. El ance ia gania la su seguente.

En 1961 el ia institui sua compania dramal propre e ia presenta presentas teatral susedosa. En 1962 el ia es contratada per partisipa en la filma en engles *Aliki, My Love*. Lo ia debua en London en junio 1963, en Nova York en junio 1963 e en Atina en 1964. Lo ia no reseta la susede espetada. Esta fali ia es la causa par la cual el ia no atenta un carera internasional.
## Vive personal

El ia sposi con la studiante en la Teatro Nasional Dimitris Papamichail en 18 janero 1965. En 4 junio 1969, el ia pari sua fio, Yiannis Papamichail. Los ia divorsa en 1975, par causa de "diferes nonreconsiliable". En 1992 en un intervisa con Nikos Hadjinikolaou, el ia revela ce el ia casa secreta con Giorgos Iliadis, un comersior elinica ciprica, en 25 janero 1982 en Atina. Los ia encontra en 1976. La du ia divorsa menses a pos, par causas personal de Iliadis, cual Vougiouklaki ia respeta.

## Lias esterna
* Wikimedia Commons – fotos de stradas e canales
Alisia en la pais de mervelias

***La aventuras de Alisia en la pais de mervelias*** (engles: "Alice's Adventures in Wonderland"), comun cortida a ***Alisia en la pais de mervelias***, es un novela per enfantes publicida en 1865 par la autor engles Charles Lutwidge Dodgson su la nom Lewis Carroll. Lo raconta sur un xica nomida Alisia (engles: Alice) ci cade tra un tunel de coneo e aveni en un mundo fantasin abitada par carateres strana e animales parlante. La nara es plenida con referes a la amis de Dodgson. Lo jua con lojica a modos cual fa ance ce adultes gusta lo. On regarda lo como un esemplo multe tipal de la jenero de leteratur asurda.

En 1862, Dodgson e Robinson Duckworth ia remi un barceta longo la Rio Thames per sinco milias de Oxford a Godstow, con la tre xicas joven de Henry Liddell, la decano de la scola Christ Church do Dodgson ia labora como matematiciste. La nomes de la xicas ia es Lorina, Alice, e Edith. Per pasa la tempo, Dodgson ia raconta a los un nara sur un xica ci vade per xerca un aventura. La xicas ia ama multe la reconta, e Alice ia demanda ce Dodgson scrive lo per los. Pos du anios el ia dona a Alice un manoscrito scriveda e ilustrada par sua propre mano. La novela ia es publicida en 1865, con imajes desiniada par Sir John Tenniel.

De sua publici prima, *Alisia en la pais de mervelias* ia para nunca es primida. On ia tradui lo a plu ce sento linguas, e ia crea multe teatrales e filmas de lo. La aventuras de Alisia ia continua en un libro du par Dodgson, nomida *[[Tra la miror]]*.

La libro ia es traduida par Simon Davies en 2010 e lo ia es publicida en 2012 esente la publica prima de un nara longa en elefen.

## Lias esterna
* Tradui en la Vicia de lingua franca nova